《阳华夫人词》
宋代·李复

阳华少人人，飞香度青冥。
轻明弄余妍，疏云含晓星。
粲然启玉齿，流电交回荧。
立久忽飘去，暮山风泠泠。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。